*Návrh VZN vyvesený na úradnej tabuli v obci Vrakúň dňa: 19.02.2014*

*VZN vyvesený na úradnej tabuli v obci Vrakúň dňa: 07.03.2014*

*VZN nadobúda účinnosť dňa: 22.03.2014*

Obec Vrakúň podľa ustanovení § 4 ods. 3 písm. i) a § 6 zákona č. 369/1990 Zb. o obecnom zriadení v znení neskorších predpisov (ďalej len „zákon č. 369/1990“) a zákona č. 178/1998 Z.z. o podmienkach predaja výrobkov a poskytovania služieb na trhových miestach v znení neskorších predpisov o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, zákona č. 250/ 2007 Z. z. NR SR o ochrane spotrebiteľa a o zmene zákona SNR č. 372/1990 Zb. o priestupkoch v znení neskorších predpisov (ďalej len „zákon č. 223/2001“)

v y d á v a toto

**VŠEOBECNE ZÁVÄZNÉ NARIADENIE OBCE Vrakúň**

**č.2/2014 zo dňa 06.03.2014**

**o trhových miestach na území obce Vrakúň**

**§ 1**

**Predmet úpravy**

Všeobecne záväzné nariadenie upravuje podmienky predaja výrobkov a poskytovania služieb na trhových miestach na území obce, povinnosti fyzických a právnických osôb pri predaji výrobkov a poskytovaní služieb na trhových miestach, úlohy obce pri zriaďovaní a povoľovaní trhových miest, povinnosti správcov trhových miest a oprávnenie orgánov dozoru pri kontrole a dodržiavaní tohto VZN a príslušných zákonov, ako aj obdobie konania a rozsah príležitostných trhov, trhové dni, predajný a prevádzkový čas, druh predávaných výrobkov a poskytovaných služieb.

**§ 2**

**Vydávanie povolenia**

1. Predaj výrobkov a poskytovanie služieb na trhových miestach musí vyhovovať všeobecným, technickým, hygienickým a prevádzkovým podmienkam podľa osobitných predpisov.¹

2. Povolenie na zriadenie trhových miest na predaj výrobkov a poskytovanie služieb vydáva Obec Vrakúň. Pri povoľovaní zriadenia trhového miesta sa prihliada na dodržiavanie a ochranu verejného poriadku, na verejné záujmy obce a jej obyvateľov a na účelnosť, bezpečnosť a kultúrnosť predaja výrobkov a poskytovania služieb. Povolenie na umiestnenie prenosného predajného zariadenia na trhovisku vydáva správca trhového miesta.

3. Predávajúci je povinný pri podaní žiadosti o vydanie povolenia na zriadenie trhového miesta a na predaj výrobkov a poskytovanie služieb na trhovom mieste predložiť fotokópiu strany označenej ako ZÁZNAMY DAŇOVÉHO ÚRADU z jeho knihy elektronickej registračnej pokladnice, na ktorej je zaznamenané pridelenie daňového kódu elektronickej registračnej pokladnice, alebo predložiť čestné vyhlásenie s uvedením ustanovení osobitného predpisu, že nie je povinný na predaj výrobkov a poskytovanie služieb používať elektronickú registračnú pokladnicu. Ak predávajúci požadované dokumenty predloží, obec povolenie na zriadenie trhového miesta a na predaj výrobkov a poskytovanie služieb na trhovom mieste vydá. Obec je povinná predložené dokumenty uchovávať päť rokov od konca kalendárneho roka, v ktorom boli predložené.

4. O vydaní povolenia na zriadenie trhového miesta a na predaj výrobkov a poskytovanie služieb na trhovom mieste obec telefonicky alebo elektronicky bezodkladne informuje Finančné riaditeľstvo Slovenskej republiky na telefónnom čísle alebo elektronickej adrese, ktoré Finančné riaditeľstvo Slovenskej republiky zverejní na svojom webovom sídle.

5. Ak predávajúci požadované dokumenty uvedené v bode 3 tohto článku nepredloží, obec povolenie nevydá.

**§ 3**

**Osoby oprávnené na predaj výrobkov a poskytovanie služieb na trhových miestach**

Na základe povolenia obce môžu na trhových miestach predávať výrobky a poskytovať služby:

a) fyzické a právnické osoby oprávnené na podnikanie podľa osobitných predpisov

b) fyzické osoby, ktoré predávajú rastlinné a živočíšne výrobky z vlastnej pestovateľskej alebo chovateľskej činnosti a sú zapísané podľa osobitného predpisu do evidencie ako samostatne hospodáriaci roľníci,

c) fyzické osoby predávajúce rastlinné a živočíšne výrobky z vlastnej drobnej pestovateľskej alebo chovateľskej činnosti alebo lesné plodiny, ktoré preukážu oprávnenie užívať poľnohospodársku alebo lesnú pôdu alebo súhlas vlastníka lesa so zberom lesných plodín,

d) fyzické osoby predávajúce vlastné použité výrobky v primeranom množstve medzi sebou.

e) občania iných členských štátov Európskej únie, za rovnakých podmienok ako pod písm. a),b), c) a d).

**§ 4**

**Zriadenie trhových miest, trhové dni, predajný a prevádzkový čas trhovísk, príležitostných trhov**

 Obec Vrakúň zriaďuje trhové miesta, ktorými sú:

1. trhovisko

Trhovisko - nekryté alebo čiastočne kryté priestranstvo trvale vyhradené na sústredený predaj výrobkov a poskytovanie služeb.

Miesto na predaj na trhovisku je priestranstvo vedľa Námestia svätého Štefana a to pondelok až piatok od 8,00 – 18,00 hod. a v sobotu od 8,00 do 12,00 hod.

a) príležitostný trh

Príležitostný trh - je predaj výrobkov a poskytovanie služieb na verejnom priestranstve dočasne určenom na takýto predaj, najmä jarmoky, sezónne a výročné trhy a predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou.

Miesto na predaj príležitostných trhov je priestranstvo Parku Ferenca Gála, priestranstvo vedľa futbalového ihriska a s povolením obce v priestoroch kultúrneho domu a to pondelok až piatok od 8,00 – 24,00 hod. a v sobotu od 8,00 do 24,00 hod.

Príležitostné trhy sa môžu konať v dňoch a čase:

Obecné dni: termín konania: posledný víkend v mesiaci jún alebo prvý víkend v mesiaci júl; prevádzková doba: od 8,00 hod. do 24,00 hod.

Obecné hody – termín konania: posledný víkend v mesiaci júl; prevádzková doba: od 8,00 hod do 24,00 hod.

Vianočný trh – termín konania: december; prevádzková doba: od 8,00 hod. do 24,00 hod.

b) ambulantný predaj

Ambulantný predaj je predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni a sezónny predaj na verejnom priestranstve pred prevádzkarňou (za stánok s dočasným stanovišťom sa nepovažuje predajné zariadenie, na zriadenie ktorého sa vyžaduje stavebné povolenie podľa osobitných predpisov).

Miesto na predaj ambulantných trhov je priestranstvo Parku Ferenca Gála, priestranstvo vedľa futbalového ihriska obce pondelok až piatok od 8,00 – 22,00 hod. a v sobotu od 8,00 do 22,00 hod.

Ambulantný predaj pri cestách mimo obce sa zakazuje.

Pri kultúrnych, športových a iných spoločenských podujatiach obecného a regionálneho významu môže obec v povolení určiť iný predajný a prevádzkový čas ako je ustanovený v tomto bode.

**§ 5**

**Správa trhového miesta a rozsah a podmienky predaja**

Správu trhoviska, príležitostných trhov a ambulantného predaja na území obce vykonáva priamo obec Vrakúň.

1. Na trhových miestach v obci je možné predávať nasledovný tovar:

a) jedlá a nápoje určené na priamu konzumáciu na predajnom mieste,

b) ovocie a zelenina,

c) kvety

d) potravinárske výrobky určené týmto nariadením pre konkrétne trhové miesto,

e) knihy a periodiká,

f) drobné umelecké predmety a drobné remeselné výrobky

g) žreby,

h) včelie produkty odsúhlasené príslušnou veterinárnou správou,

i) balená a nebalená zmrzlina, pričom predaj nebalenej zmrzliny je možné uskutočňovať iba v stánkoch s trvalým stanovišťom alebo iných prevádzkarniach, ktoré sú na tento účel osobitne vybavené a určené,

2. Na trhovisku sa okrem tovaru uvedeného v ods. 1/ môže predávať:

a) čerstvé huby za podmienky osvedčenia o odbornej spôsobilosti na predaj,

b) dreviny, kry a ich priesady, ako aj priesady a semená kvetov a zeleniny,

c) vianočné stromčeky, čečina, šišky a výrobky z nich, ak predávajúci má doklad o spôsobe ich nadobudnutia,

d) konzumné ryby v predvianočnom období,

e) všeobecne známe liečivé rastliny za podmienky, že nebudú označené ako liečivé rastliny, ale iba botanickým názvom rastliny a predávajúci nebude uvádzať, na aké ochorenie sa rastlina môže použiť,

f) balený potravinársky tovar v spotrebiteľskom obale za podmienok stanovených orgánom potravinárskeho dozoru

g) spotrebné výrobky, najmä textilné výrobky, odevné výrobky, obuv, domáce potreby, elektrotechnické výrobky, výrobky spotrebnej elektroniky, drobný tovar, papierenské výrobky, kozmetika, drogériový tovar, športové potreby a hračky.

3. Na príležitostných trhoch sa okrem tovaru uvedeného v ods. 1/ môžu predávať:

a) vianočné stromčeky, čečina, šišky a výrobky z nich, ak predávajúci má doklad o spôsobe ich nadobudnutia,

b) konzumné ryby v predvianočnom období,

c) vlastný použitý tovar,

d) burčiak, víno, pivo, medovina,

e) potravinárske výrobky, ktoré je možné predávať ambulantne podľa tohto VZN,

f) tovar uvedený v bode 2 písm. g)

4. Ambulantne sa okrem tovaru uvedeného v ods. 1/ môžu predávať:

a) pukance,

b) cukrová vata,

c) pečené gaštany,

d) tekvicové jadierka,

e) balené trvanlivé pečivo ( perníky, oblátky a pod.),

f) balená zmrzlina,

g) cukrovinky,

h) iné potraviny sa môžu predávať len v pojazdných predajniach, ktoré vyhovujú tomuto účelu a majú o tom rozhodnutie príslušného orgánu pre ochranu zdravia.

5. Na trhových miestach sa môžu poskytovať služby:

a) pohostinské a reštauračné služby, rýchle občerstvenie a stravovanie,

b) brúsenie nožov, nožníc a nástrojov,

c) oprava dáždnikov,

d) oprava a čistenie obuvi,

e) kľúčové služby,

f) čistenie peria.

Na území obce na verejných priestranstvách sa ambulantne môžu predávať výrobky a poskytovať služby:

- len originálne balené potraviny, mäso a mäsové výrobky

- surové kravské mlieko – výlučne z predajných automatov, ktoré prevádzkujú prvovýrobcovia

- vajcia – len prvovýrobcovia

- včelí med – len prvovýrobca, ktorý je držiteľom včelstiev a je na priamy predaj medu

zaregistrovaný

- knihy, denná a periodická tlač

- žreby okamžitých lotérií

- drobné umelecké predmety a drobné remeselné výrobky

- balená zmrzlina

- ovocie a zelenina

- jedlá a nápoje určené na priamu konzumáciu na mieste

- kvetiny

- služby – oprava dáždnikov, brúsenie nožov, nožníc, čistenie peria, oprava obuvi, kľúčová služba a pod.

V záujme ochrany občanov – spotrebiteľov pred predajom nevhodných a brakových tovarov ( obuv, domáce potreby, spotrebná elektronika, textil ) obec ako správca trhu nemusí povolenie na predaj vydať.

Predávajúci je povinný mať nádobu na možný odpad živočíšneho pôvodu.

Organizáciu príležitostných trhov zabezpečuje obec.

**§ 6**

**Práva a povinnosti správcu trhového miesta**

1. Pre trhovisko, tržnicu a príležitostný trh je jeho správca (ďalej len "správca trhoviska") povinný vypracovať trhový poriadok, ktorý obec po jeho schválení vydá všeobecne záväzným nariadením. Trhový poriadok je správca trhoviska povinný zverejniť na viditeľnom mieste.

2. Trhový poriadok musí obsahovať:

1. určenie priestranstva trhoviska, tržnice a príležitostného trhu
2. označenie trhoviska, tržnice a príležitostného trhu údajmi
3. druhoch predávaných výrobkov a poskytovaných služieb,
4. podmienky, za ktorých možno predaj výrobkov a poskytovanie služieb vykonávať,
5. údaje o trhových dňoch, predajnom a prevádzkovom čase,
6. pravidlá prenajímania prenosných predajných zariadení,
7. spôsob určenia nájomného za predajné zariadenie alebo za prenajatú plochu alebo cenník vstupného na príležitostných trhoch,
8. pravidlá dodržiavania čistoty a hygieny počas predaja výrobkov a poskytovania služieb a po skončení prevádzky.
9. meno, priezvisko a adresu bydliska správcu trhoviska, ak je ním fyzická osoba, alebo názov a adresu sídla ak je ním právnická osoba

3. Správca trhoviska je povinný zabezpečiť dodržiavanie trhového poriadku a ostatných podmienok pri predaji podmienok pri predaji výrobkov a poskytovaní služieb.

Na základe všeobecne záväzného nariadenia a trhového poriadku, trhového poriadku príležitostných trhov správca kontroluje u predávajúceho:

- oprávnenie na podnikanie v danej oblasti, povolenie na predaj výrobkov a poskytovanie služieb na trhových miestach

– predávajúci je povinný zaregistrovať sa v zmysle §6 ods.1 zákona NR SR č.152/1995 Z. z. o potravinách v znení neskorších predpisov na miestne príslušnej Regionálnej veterinárnej a potravinovej správe

- doklad o nadobudnutí tovaru

- používanie elektronickej registračnej pokladnice, podľa osobitných predpisov

- udržiavanie hygieny, poriadku a čistoty počas predaja výrobkov a poskytovania služieb a po ich skončení

- dodržiavanie trhového poriadku

- primeranosť predaja vlastných použitých výrobkov fyzickými osobami medzi sebou a primeranosť množstva týchto výrobkov

- pri predaji čerstvých húb správca trhoviska kontroluje osvedčenie o znalosti húb predávajúceho a zabezpečuje odborníka na kontrolu predaja húb.

**§ 7**

**Oprávnenia a povinnosti predávajúceho na trhových miestach**

Predávajúci na trhovom mieste je povinný:

- označiť svoje predajné zariadenie podľa osobitných predpisov

- dodržiavať trhový poriadok

- používať elektronickú registračnú pokladňu podľa osobitných predpisov

- udržiavať miesto predaja výrobkov a poskytovania služieb čisté po celú dobu a po skončení predaja

- zreteľne označiť predávané výrobky a poskytované služby cenou

- viesť autorizovanú inšpekčnú knihu podľa osobitných predpisov

- vykonávať pri predaji váženého tovaru váženie spôsobom umožňujúcim spotrebiteľovi kontrolu správnosti váženia.

Predávajúci na trhovom mieste je povinný predložiť správcovi trhového miesta a orgánu dozoru:

- doklad o oprávnení na podnikanie, povolenie na predaj výrobkov alebo poskytovanie služieb a preukaz totožnosti

- povolenie na užívanie predajného miesta a doklad o zaplatení nájomného za predajné zariadenie alebo predajnú plochu na príležitostných trhoch

- zdravotný preukaz, osvedčenie o odbornej spôsobilosti na vykonávanie epidemiologicky závažných činností a posudok príslušného orgánu na ochranu zdravia, ak to vyžaduje charakter predávaného

tovaru a poskytovaných služieb

- pri predaji húb na trhovisku osvedčenie o odbornej spôsobilosti na uvedenú činnosť

- pri predaji lesných plodín doklad o ich nadobudnutí

- doklad o nadobudnutí tovaru (doklad sa nevyžaduje, ak ide o predaj vlastných používaných výrobkov medzi fyzickými osobami v primeranom množstve)

- autorizovanú inšpekčnú knihu.

**§ 8**

**Zákaz predaja niektorých výrobkov**

Na trhových miestach sa zakazuje predávať:

- zbrane a strelivo

- výbušniny a pyrotechnické výrobky

- tlač a iné veci, ktoré ohrozujú mravnosť

- tabak a tabakové výrobky

- liehoviny, destiláty a spotrebiteľsky balené alkoholické nápoje – zákaz sa nevzťahuje na

predaj liehovín a destilátov na príležitostných trhoch

- jedy, omamné a psychotropné látky

- lieky

- automobily, motocykle, ich súčiastky a príslušenstvo

- chránené druhy živočíchov, exempláre voľne žijúcich živočíchov a nebezpečné živočíchy

- živé zvieratá (s výnimkou trhových konzumných rýb a sliepok nosníc pri vytvorených podmienkach predaja)

- zákaz sa nevzťahuje na propagačné predajné podujatia a zvody organizované zväzmi a združeniami chovateľov

- chránené rastliny, exempláre rastlín a invázne druhy rastlín

- sušené huby, okrem sušených húb vyrábaných a balených oprávnenými výrobcami,

Okrem uvedených druhov výrobkov sa nesmie predávať tovar nekvalitný, ohrozujúci zdravie spotrebiteľov a tovar, u ktorého sa nepreukáže legálny spôsob nadobudnutia.

V obci je prísny zákaz podomového predaja.

**§ 9**

**Dozor a sankcie**

1. Dozor nad dodržiavaním zákona č. 178/1998 Z. z. o podmienkach predaja výrobkov a poskytovania služieb na trhových miestach v znení neskorších predpisov vykonáva Slovenská obchodná inšpekcia a Obec Vrakúň.

2. Ďalšie orgány, ktorým kontrolné oprávnenie prislúcha podľa osobitných predpisov.

3. Orgány dozoru môžu uložiť pokutu do 16.596,50 € za porušovanie ustanovení tohto VZN a príslušných zákonov vzťahujúcich sa na predaj na trhových miestach. Pokuta uložená obcou je príjmom obce.

**§ 10**

**Záverečné ustanovenia**

1. Na tomto všeobecne záväznom nariadení obce o trhových miestach na území obce sa v súlade s § 11 odst. 4 písm. g) SNR číslo 369/1990 Zb. o obecnom zriadení v znení neskorších zmien a doplnkov uznieslo Obecné zastupiteľstvo vo Vrakúni dňa 06.03.2014.

2. Zmeny a doplnky tohto všeobecne záväzného nariadenia schvaluje Obecné zastupiteľstvo vo Vrakúni.

3. Týmto všeobecne záväzným nariadením sa ruší všeobecne záväzné nariadenie č. 03/2008 o ambulantnom predaji a čase predaji na území obce Vrakúň zo dňa 24.07.2008.

4. Toto všeobecne záväzné nariadenie o trhových miestach na území obce nadobúda účinnosť 15 – tym dňom odo dňa vyvesenia na úradnej tabuli, t.j. dňa 22.03.2014.

Prílohou VZN je: Trhový poriadok pre trhové miesta

 Vo Vrakúni, dňa 07.03.2014

Ing. Ákos Horváth

 starosta obce

**TRHOVÝ PORIADOK**

**Predaj výrobkov a poskytovanie služieb na trhových miestach**

**v obci Vrakúň**

**§ 1**

**Základné pojmy**

Pre trhovisko, príležitostný trh alebo ambulantný predaj vydáva Obec Vrakúň tento trhový poriadok, ktorý po jeho schválení tvorí dodatok VZN č. 02./2014

**Trhoviskom** je nekryté alebo čiastočne kryté priestranstvo trvale vyhradené na sústredený predaj výrobkov a poskytovanie služeb, na ktorom je vyhradených 5 predajných miest s prístreškom. Trhovisko sa nachádza na parc.č. 152/2 a 152/4 v k.ú. Vrakúň.

Miesto na predaj na trhovisku je priestranstvo vedľa Námestia svätého Štefana a to pondelok až piatok od 8,00 – 18,00 hod. a v sobotu od 8,00 do 12,00 hod.

**Príležitostným trhom** je predaj výrobkov a poskytovanie služieb na priestranstve dočasne určenom na takýto predaj, predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou.

Miesto na predaj príležitostných trhov je priestranstvo Parku Ferenca Gála, priestranstvo vedľa futbalového ihriska a s povolením obce v priestoroch kultúrneho domu a to pondelok až piatok od 8,00 – 24,00 hod. a v sobotu od 8,00 do 24,00 hod.

Príležitostné trhy sa môžu konať v dňoch a čase:

Obecné dni: termín konania: posledný víkend v mesiaci jún alebo prvý víkend v mesiaci júl; prevádzková doba: od 8,00 hod. do 24,00 hod.

Obecné hody – termín konania: posledný víkend v mesiaci júl; prevádzková doba: od 8,00 hod do 24,00 hod.

Vianočný trh – termín konania: december; prevádzková doba: od 8,00 hod. do 24,00 hod.

**Ambulantným predajom** je predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni. Za stánok s dočasným stanovišťom a za prenosné predajné zariadenie sa nepovažuje predajné zariadenie, na ktorého zriadenie sa vyžaduje stavebné povolenie.

Miesto na predaj ambulantných trhov je priestranstvo Parku Ferenca Gála, priestranstvo vedľa futbalového ihriska obce pondelok až piatok od 8,00 – 22,00 hod. a v sobotu od 8,00 do 22,00 hod.

Ambulantný predaj pri cestách mimo obce sa zakazuje.

 Správcom trhoviska, trhového miesta a príležitostných trhov je Obec Vrakúň.

**§ 2**

**Predmet trhového poriadku**

1. Určenie priestranstva trhového miesta určuje obec Vrakúň.

2. Pravidlá predaja na trhových miestach:

predávajúci je povinný zažiadať o vydanie povolenia na zriadenie trhového miesta a na predaj výrobkov a poskytovanie služieb na trhovom mieste podľa formulára nachádzajúcom sa na Obecnom úrade Vrakúň. Formulár tvorí prílohu č. 1 tohto trhového poriadku.

predávajúci predloží doklad o oprávnení na podnikanie na obecnom úrade a po jeho odkontrolovaní a vydaní povolenia na zriadenie trhového miesta a na predaj výrobkov a poskytovanie služieb na trhovom mieste a zaplatení poplatku za predaj na trhovom mieste začne predávať.

3. Predajca dodržiava pravidlá čistoty a hygieny počas predaja výrobkov a poskytovania služieb a po skončení prevádzky.

4. Správca trhoviska zabezpečuje dodržiavanie trhového poriadku a ostatných podmienok pri predaji výrobkov a poskytovaní služieb.

**§ 3**

**Poplatok za predaj na trhových miestach**

Predávajúci je povinný zaplatiť poplatok za predaj na trhových miestach podľa cenníka poplatkov a služieb obce Vrakúň do pokladne obce pri prevzatí povolenia na predaj na trhovom mieste.

**§ 4**

**Druh predávaných výrobkov**

1. Na trhových miestach v obci je možné predávať nasledovný tovar:

a) jedlá a nápoje určené na priamu konzumáciu na predajnom mieste,

b) ovocie a zelenina,

c) kvety

d) potravinárske výrobky určené týmto nariadením pre konkrétne trhové miesto,

e) knihy a periodiká,

f) drobné umelecké predmety a drobné remeselné výrobky

g) žreby,

h) včelie produkty odsúhlasené príslušnou veterinárnou správou,

i) balená a nebalená zmrzlina, pričom predaj nebalenej zmrzliny je možné uskutočňovať iba v stánkoch s trvalým stanovišťom alebo iných prevádzkarniach, ktoré sú na tento účel osobitne vybavené a určené,

2. Na trhovisku sa okrem tovaru uvedeného v ods. 1/ môže predávať:

a) čerstvé huby za podmienky osvedčenia o odbornej spôsobilosti na predaj,

b) dreviny, kry a ich priesady, ako aj priesady a semená kvetov a zeleniny,

c) vianočné stromčeky, čečina, šišky a výrobky z nich, ak predávajúci má doklad o spôsobe ich nadobudnutia,

d) konzumné ryby v predvianočnom období,

e) všeobecne známe liečivé rastliny za podmienky, že nebudú označené ako liečivé rastliny, ale iba botanickým názvom rastliny a predávajúci nebude uvádzať, na aké ochorenie sa rastlina môže použiť,

f) balený potravinársky tovar v spotrebiteľskom obale za podmienok stanovených orgánom potravinárskeho dozoru

g) spotrebné výrobky, najmä textilné výrobky, odevné výrobky, obuv, domáce potreby, elektrotechnické výrobky, výrobky spotrebnej elektroniky, drobný tovar, papierenské výrobky, kozmetika, drogériový tovar, športové potreby a hračky.

3. Na príležitostných trhoch sa okrem tovaru uvedeného v ods. 1/ môžu predávať:

a) vianočné stromčeky, čečina, šišky a výrobky z nich, ak predávajúci má doklad o spôsobe ich nadobudnutia,

b) konzumné ryby v predvianočnom období,

c) vlastný použitý tovar,

d) burčiak, víno, pivo, medovina,

e) potravinárske výrobky, ktoré je možné predávať ambulantne podľa tohto VZN,

f) tovar uvedený v bode 2 písm. g)

4. Ambulantne sa okrem tovaru uvedeného v ods. 1/ môžu predávať:

a) pukance,

b) cukrová vata,

c) pečené gaštany,

d) tekvicové jadierka,

e) balené trvanlivé pečivo ( perníky, oblátky a pod.),

f) balená zmrzlina,

g) cukrovinky,

h) iné potraviny sa môžu predávať len v pojazdných predajniach, ktoré vyhovujú tomuto účelu a majú o tom rozhodnutie príslušného orgánu pre ochranu zdravia.

5. Na trhových miestach sa môžu poskytovať služby:

a) pohostinské a reštauračné služby, rýchle občerstvenie a stravovanie,

b) brúsenie nožov, nožníc a nástrojov,

c) oprava dáždnikov,

d) oprava a čistenie obuvi,

e) kľúčové služby,

f) čistenie peria.

Na území obce na verejných priestranstvách sa ambulantne môžu predávať výrobky a poskytovať služby:

- len originálne balené potraviny, mäso a mäsové výrobky

- surové kravské mlieko – výlučne z predajných automatov, ktoré prevádzkujú prvovýrobcovia

- vajcia – len prvovýrobcovia

- včelí med – len prvovýrobca, ktorý je držiteľom včelstiev a je na priamy predaj medu

zaregistrovaný

- knihy, denná a periodická tlač

- žreby okamžitých lotérií

- drobné umelecké predmety a drobné remeselné výrobky

- balená zmrzlina

- ovocie a zelenina

- jedlá a nápoje určené na priamu konzumáciu na mieste

- kvetiny

- služby – oprava dáždnikov, brúsenie nožov, nožníc, čistenie peria, oprava obuvi, kľúčová služba a pod.

Na obecnom trhovisku sa zakazuje predaj iných výrobkov, ako je to uvedené v tomto trhovom poriadku, okrem dní konania príležitostného trhu.

**§ 5**

**Zákaz predaja niektorých výrobkov**

Na trhových miestach sa zakazuje predávať:

- zbrane a strelivo

- výbušniny a pyrotechnické výrobky

- tlač a iné veci, ktoré ohrozujú mravnosť

- tabak a tabakové výrobky

- liehoviny, destiláty a spotrebiteľsky balené alkoholické nápoje – zákaz sa nevzťahuje na

predaj liehovín a destilátov na príležitostných trhoch

- jedy, omamné a psychotropné látky

- lieky

- automobily, motocykle, ich súčiastky a príslušenstvo

- chránené druhy živočíchov, exempláre voľne žijúcich živočíchov a nebezpečné živočíchy

- živé zvieratá (s výnimkou trhových konzumných rýb a sliepok nosníc pri vytvorených podmienkach predaja)

- zákaz sa nevzťahuje na propagačné predajné podujatia a zvody organizované zväzmi a združeniami chovateľov

- chránené rastliny, exempláre rastlín a invázne druhy rastlín

- sušené huby, okrem sušených húb vyrábaných a balených oprávnenými výrobcami,

Okrem uvedených druhov výrobkov sa nesmie predávať tovar nekvalitný, ohrozujúci zdravie spotrebiteľov a tovar, u ktorého sa nepreukáže legálny spôsob nadobudnutia.

V obci je prísny zákaz podomového predaja.

**§ 6**

**Kontrola predávajúceho správcom trhoviska**

Správca trhoviska kontroluje u predávajúceho:

1. oprávnenie na podnikanie v danej oblasti a povolenie na predaj výrobkov a poskytovanie služieb na trhových miestach

2. používanie elektronickej registračnej pokladnice

3. udržiavanie poriadku, hygieny a čistoty počas predaja výrobkov a poskytovania služieb a po ich skončení,

4. dodržiavanie trhového poriadku,

5. primeranosť predaja vlastných použitých textilných, odevných, športových a iných spotrebných výrobkov fyzickými osobami medzi sebou na príležitostných trhoch. Primeranosť množstva týchto predávaných výrobkov posúdi správca trhoviska individuálne s prihliadnutím na charakter a stav predávaných výrobkov.

Za porušenie ustanovení tohto trhového poriadku môže správca trhoviska predávajúcemu zakázať predaj výrobkov, resp. poskytovanie služieb alebo vylúčiť ho z predaja.

**§ 7**

**Povinnosti predávajúceho**

– dodržiavať trhový poriadok príležitostného trhu

– používať elektronickú registračnú pokladnicu,

– udržiavať miesto predaja výrobkov a poskytovania služieb v čistote, po skončení predaja zanechať predajné miesto čisté a upratané,

– zreteľne označiť predávané výrobky a poskytované služby cenou,

– vykonávať pri predaji váženého tovaru váženie spôsobom umožňujúcim spotrebiteľovi kontrolu správnosti váženia

Tiež je povinný predložiť správcovi trhového miesta s ambulantným predajom a orgánu dozoru:

1. doklad o oprávnení na podnikanie, povolenie na predaj výrobkov a poskytovanie služieb na trhovom mieste a preukaz totožnosti,

2. zdravotný preukaz a posudok príslušného orgánu na ochranu zdravia, ak to vyžaduje charakter predávaného tovaru a poskytovaných služieb,

3. doklad o nadobudnutí tovaru, doklad sa nevyžaduje, ak ide o predaj vlastných použitých výrobkov medzi fyzickými osobami v primeranom množstve,

4. doklad o nadobudnutí predávaného tovaru, ak orgány dozoru (Slovenská obchodná inšpekcia, obec) nadobudnú podozrenie, že predávané výrobky pochádzajú z inej ako vlastnej drobnej pestovateľskej alebo chovateľskej činnosti, alebo doklad o oprávnenom nadobudnutí predávaných lesných plodín

**§ 8**

**Ostatné služby pre predávajúcich a kupujúcich**

1. Organizátor trhového miesta zabezpečí dodržiavanie poriadku a plynulú likvidáciu odpadu počas aj po ukončení ambulantného predaja.

2. Organizátor trhového miesta zabezpečí predávajúcim možnosť napojenia sa na inžinierske siete (voda, elektrická energia).

3. Hygienické zariadenia pre predávajúcich a kupujúcich sú v priestoroch kultúrneho domu.

Trhový poriadok bol schválený dňa 06.03.2014.

 Vo Vrakúni, dňa 07.03.2014

 Ing. Ákos Horváth

 starosta obce